320 D. I. VAN LENNEP 



cies lecti postrema quoque lectione magis semper mihi placeant. Divino 

 in me favore pleraeque res meae secundae fuerunt, iisque baud parvo 

 ornamento literae. Sed , cum patriae casuin , coactae iugum externum 

 pati, dolebam, posteaque cum dulcissima priori coniuge orbatus triste 

 illud viduitatis tempus transigebam , eaedem literae mihi perfugium et 

 solatium fuerunt, cum viduo quidem saepe illae pernoctantes. Rustican- 

 tem me secuta HESIODI Opera ac Dies, VIRGILII Georgica, saepe mihi 

 rusticationis voluptatem auxerunt, ut item saepe hiemali ternpore a me 

 cum discipulis lecta eadem , quod amati me ruris admonerent , eo gratiora 

 inihi fuerunt. Peregre degenti studia haec inventos forte ibi viros doctos 

 statim mihi conciliarunt ; non inventis in eorum locum mihi subintrarunt. 

 Quae cum tanta inde bona mihi obvenerint, vos quoque, Ornatissimi luve- 

 nes , fieri compotes eorundem velim , vosque appetere iani nunc ea , quae 

 vobis quoque in omnem vitam futura sunt subsidia, praesidia, orhamenta, 

 oblectamenta , in adversis rebus, quas humana fert conditio, perfugia ac 

 solatia. Quare id agite, in id omues animi ingeniique vires intendite, 

 sintque in earn rem. vobis adiumento omnes , quibus iuventutis cornrnoda 

 sunt curae. Vos inprimis, Athenaei nostri vel Seminariorum Curatores, 

 Viri Praestantissimi , vos, quibus commissa est Gymnasii in hac urbe cura, 

 vel tradendi ibi literas provincia, Viri Spectatissimi ,- Doctissimi, vos omnes 

 oro atque obstestor, ut eas literas, quas ego quinquaginta annos tueri co- 

 natus sum, elanguere hie et inferiore aliquo loco esse non sinatis. Vos 

 etiam , Viri Clarissimi , collegae mihi coniunctissiini , quamvis sua cuique 

 sit provincia , cuius praecipua semper ei cura esse debet , mecum tamen , 

 ut puto, in id consentientes, sensum elegantiae quam utile sit in cuiusvis 

 artis traditione apparere, maximeque eum per laudatas a me literas acquiri, 

 vos igitur etiam rogo, atque oro, ut vobis eas in honore esse omni modo, 

 vestroque maxime, quantum par est, exemplo ostendere porro velitis. De- 

 nique omnes , qui auctoritate aliqua inter cives suos praediti hie adsunt , 

 pariter oro atque obtestor, ut earum patrocinium literarum suscipiant, vel 

 susceptum iam porro praestent his maxime temporibus, cum iam in dies 

 crescat numerus eorum , qui illis non iustum honorem tribuunt. Et est , 

 ut huic confidam patrocinio. Nam certe , qui diebus hisce , qui cum maxi- 

 me hodie mihi ab ornatissimis tot viris honor habitus est et habetur , is 



